Югъ – йиф , югъ-йиф

 Къени гъуцар аваз рикIе .

 Югъ-йиф,югъ-йиф

 Алпандин азад рекье

 Ял ядай чIав авач кьушунриз !

 Авач ,авач,авач кьушунриз !

 Сад, кьвед, пуд,кьуд…

 Ягъ-йикь,ягъ-йикь

 Душманар, вагьшибур, чапхунчияр!

 Ягъ-йикь, ягъ-йикь,

 Хаинар, Ватанд, къадир авачирбур !

 Югъ –йиф ,югъ-йиф

 Шарвили аваз кIвенкIве ,

 Югъ-йиф,югъ-йиф

 Яракь аваз гьазур гъиле

 Кьулухъ кIвач къачудач игитри !

 Къачудач , къачудач игитри

 Сад, кьвед , пуд, кьуд …

 Югъ-йиф,югъ-йиф

 Гьахъвилин Алпанд рекье

 Югъ-йиф, югъ- йиф

 Намусдин кар –чи хиве ,

 Къудрат , нуьсрет язваз бине !

 Сад ,кьвед, пуд, кьуд…

 Югъ-йиф,югъ-йиф

 Ялавдин цIай аваз рик1е

 Югъ-йиф,югъ-йиф

 Чи гьар са къул – са къеле

 Хуьз гьазур я чи рухваяр !

 Гьазур я, гьазур я , гьазур я рухваяр !

 Сад , кьвед , пуд , кьуд …

 Югъ-йиф,югъ-йиф

 Чил ивидай ацIайтIа!

 Югъ –йиф , югъ – йиф

 Рекьидай чIав атайтIа,

 Кьулухъ жедайди туш алпанар !

 Туш, туш, жедайди туш алпанар !

 Югъ-йиф, югъ- йиф

 Хайи чилин пак накьвар .

 Югъ –йиф,югъ-йиф

 Душманд хура я къалхар .

 Терг ийин чна ягъи мурадар !

 Тергин,тергин, тергин а мурадар !

 Сад, кьвед, пуд, кьуд…

 Югъ –йиф,югъ-йиф

 Азад хьайи Алпанд чилел.

 Югъ-йиф, югъ-йиф

 КуькIуьрзава чирагъд эквер .

 Мад хкьадач душман чи винел!

 Хкьадач , хкьадач душман чи винел!

 Сад , кьвед , пуд , кьуд…

#